'СПРАВЕДЛИВОСТ НЯМА, ИМА САМО ОГРАНИЧЕНИЯ.' АЛБЕР КАМЮ
Кога ще те попита? Можеше да го направи и днес, нали?
Да... Вероятно изчаква да обявят годишните резултати.
Всички ще присъстват и ще бъде по-официално тогава.
И какво ще правиш с предложението на Ламбрехт?
Пренебрегват ме от години.
А сега като затънаха в лайната, ми размахват пари и ме искат.
Не съм такъв човек. - Не, не си такъв.
Не, имаш си принципи. - Да.
Предвидим си. - Продължавай.
Свестен човек си. - И скучен.
- Скучен? Скучен. - Да бъдеш скучен се подценява.
Вярно е. - Прекрасно, нали?
Да си тръгваме, принцесо.
Не. - Да.
Наглеждаш ли си принца с короната?
Кога ще му кажеш? - Ще обядваме заедно утре.
Официално тогава ще го попитам. - Добре.
Беше фантастично. - Благодаря.
Наистина. Ана си прекара страхотно.
Да? Забавлявахте ли се. - Да, благодаря.
Не си ли много уморена? - Никога не съм уморена.
Никога не съм уморена. Никога.
Заспала е.
Искаш ли малко?
Хайде. - Не.
Вкусно е, нали?
Само ще ида да взема един хляб. - Добре.
Парите ви, моля.
Татко?
ПРИСЪДАТА
Люк?
Ела?
Люк. - Искам... да видя Ела.
Ти беше... - Какво?
Беше в кома три седмици.
Лекарите не знаеха кога ще се събудиш. И дали ще се събудиш изобщо.
Нямахме избор. - Ела? Ела?
Трябваше да направим погребение.
Няма камери в магазина,
нито добри кадри от тези в бензиностанцията.
В ъгъла на една снимка наистина се вижда как потегля един мотор,
но не си личат номера и модела на мотоциклета.
Има толкова много отпечатъци в магазина,
че нито един не е чист и ясен.
Не са си давали много труд за чистенето.
А и нямаме свидетел.
Освен теб, разбира се.
Случилото се е толкова жестоко и брутално,
че е много вероятно извършителят да ни е познат. Защото...
такова насилие рядко е еднократно, не се проявява просто така изведнъж.
Има вероятност да е извършвал подобни жестоки престъпления и преди.
И...
Кени Де Грут.
Шшт. Тихо!
Федерална полиция! - Полиция! Спри!
Ръцете горе!
Горе ръцете!
Отрепка с дълго досие.
Обир, въоръжен обир, сделки
с крадени стоки, пиянски свади...
Редовно е в затвора. Влиза, излиза.
Намери си добър адвокат. По криминални дела.
Не е по моята част. Аз преследвам хора, които не си плащат сметките.
Чета договори.
И не забравяй. Изглежда, че е лесен случай, но не е.
Няма преки очевидци. - Ами аз?
Трябват безпристрастни свидетели. - За бога!
И накрая какво?
Обир с убийство, с доживотна присъда, ще бъде трудно.
Трудно? Чантата й беше разсипана на земята.
Именно. Технически можеше да е обир с убийство
ако извършителят беше взел нещо, но в този случай, той не е.
Непредумишлено убийство е възможност, но нападение,
довело до смърт е по-реалистично.
Максимална присъда 10 години. Не мисля,
че ще очаква по-малко, затова има
шанс да остане зад решетките поне шест години.
Шест години?
Така мисля.
А за Ана?
Ами...
Технически случаят с Ана е... инцидент.
Инцидент?
Да, инцидент.
И не трябва да подценяваме опонентите си.
Чудил ли си се например,
как така съмнителен дребен механик като Кени Де Грут
си е позволил да наеме амбициозната и талантлива адвокатка г-ца Теугелс?
Вижте, г-н Сегерс. С доходите ви,
които вярно сте декларирали,
трябва сам да заплатите разноските за съда.
За разлика от много престъпници, които, няма да се изненадате,
не декларират всичките си доходи и получават помощ за съда.
А обратно на това, което вероятно смятате,
адвокатите, които помагат не го правят от любов,
и не заради безкрайния си идеализъм.
Те пращат доста високите си сметки на държавата.
Затова в популярен като вашия случай, който ще бъде във вестниците
извършителите си наемат адвокат
като госпожица Теугелс.
Това е доста цинично, г-н Де Кок.
Реалистично е. Прагматично.
Разберете, плащате ми да ви преведа през минно поле.
Така че работата ми е да ви кажа къде са поставени мините.
Г-н Сегерс. Люк.
Няма да ви кажа, че знам как се чувствате.
Не знам, и честно казано, не искам да разбера.
Но съм срещал много хора в такава ситуация като вашата.
Колкото и невероятно да ви се струва, повечето успяват да продължат напред.
Процесът помага на хората да сложат край, да приключат.
Справедливостта, която търсите и ще получите, съм сигурен,
няма да ви помогне да намерите мир.
Ако не го знаете, няма смисъл да започваме всичко това...
Благодаря.
Люк? Защо не дойдеш да живееш у нас за известно време?
Де Грут? Ела с мен. Адвокатът ти е тук.
Имам добра новина.
И ти, като главен прокурор си съгласен с този аргумент?
Вярно е, да. Благодаря за обаждането.
Процедурна грешка?
Какво точно означава процедурна грешка?
Ами... законът е комплексен. Всякакви правила има, за да
се избегне произволен арест или задържане.
Има причини за тези правила.
Да защитават невинните, разбира се,
но понякога виновните могат да ги ползват също
и сега се е случило точно така.
Този тип е убил жена ми. Беше арестуван и затворен.
Каква процедура има общо с това?
Ами, това е проблемът.
Следователят трябва да има подписана от прокуратурата молба,
за да разследва заподозрян в престъпен случай,
в този случай Кени Де Грут и той да може да бъде
арестуван, за каквото се е случило с жена ви.
Убийството на жена ми, имате предвид. - Да, да.
Убийството на жена ви. Е, този документ
не бил подписан в прокуратурата.
Забравили ли са го, разсеяни ли са били, никой не знае.
Важното е, че няма подпис на него.
Ясно. И?
Ако молбата за разследване не е подписана,
тя като документ е невалидна.
Съответно всички резултати от това разследване
са незаконни.
По дяволите, чувате ли се!
Каква е тази бюрократична глупост?
И никой не е забелязал досега?
Истината е, че съдиите са затънали в бумащина
и четат предимно документите, които се отнасят за тях.
Единственият, който е прочел подробно цялата папка е адвокатката
на г-н Де Грут.
И сега какво?
Направената грешка е толкова съществена,
че всички последващи я действия са обявени за незаконни.
Липсва един подпис на лист хартия. И какво от това?
Съдиите препоръчаха заподозреният да бъде освободен.
Какво?
По-късно днес, в 5 часа.
Съжалявам.
По инструкции на съдиите, заподозреният
беше освободен в 5 часа днес.
Няма реакции от прокуратурата,
но адвокатът на освободения даде кратко изявление.
Законът и процедурите трябва да се спазват.
Най-вече от тези, които следят за спазването им.
Тези правила гарантират справедливостта.
И тези правила не трябва да се заобикалят и променят според някого.
Предполагам, че много хора се чудят как това може да се случи.
Да, разбираемо е.
Не за първи път освобождават
дори обявяват за невиновен заради процедурна грешка.
И наистина е обезпокояващо,
че всичко това е заради подпис на един документ.
Завинаги ли е освободен заподозреният?
Престъпното деяние е отхвърлено.
От офиса на прокуратурата могат да го продължат
но събраните доказателства са обявени за невалидни,
което става проблем.
Има ли реакции от министъра на правосъдието?
Да, чухме го и преди.
Не мога да коментирам точно този случай, разбира се.
В тази страна има разделение на властите.
Но добре разбирам възмущението на обществото.
Ще повторя, че в нашия офис усилено се работи за компютъризирането...
ЕДНА СЕДМИЦА ПО-КЪСНО.
Всичко наред ли е? - Да.
Извинявай, аз... - Знам какво имаш предвид. Благодаря.
Всички съжаляват за това, Люк.
Но не знаят как да говорят с теб, какво да ти кажат.
Понякога и аз не знам, затова не ги обвинявам.
Радвам се, че дойде. Хората питат за теб.
Скъпи приятели...
Компанията ни може, особено в ден като днешния,
да погледне назад с удовлетворение.
Но преди всичко работата на директора е да
гледа напред към бъдещето.
И за да бъде фирмата ни подготвена за бъдещите предизвикателства,
с които ще се срещнем в идните години,
сега е време старият войник
да направи място
и с пълна увереност да направи място на по-млад мъж
мъж с опит, апетит, визия и талант
и, най-важно, с енергия.
Скъпи приятели, за мен е огромно удоволствие
да ви представя нашия нов директор...
Вим Де Вос!
Благодаря.
Може ли? - Разбира се.
Люк, надявам се... - Ти си човекът за този пост.
Ако бях Карел, и моят избор щеше да си ти, предвид обстоятелствата.
Благодаря. Това значи много за мен. Наистина.
Искам само да ти кажа, че има много неща, за които сме ти благодарни
и ще трябва да си поговорим как ти виждаш бъдещето на компанията.
Ще има страхотен договор за работа в Дубай... а сега ти
Как да го кажа? - Сега нищо не ме връзва тук?
Да. Не, не. Нямах това предвид, но
да смениш мястото, може да е добре за теб.
Ще помисля, но не мисля, че ще искам.
Усещам, че, как да го кажа, не съм приключил тук.
Добре.
Винаги ще съм тук, ако се нуждаеш от нещо.
Добре.
До... после.
Де Грут РЕМОНТ НА КОЛИ
РЕМОНТ НА КОЛИ
Карел каза, че от дни не вдигаш телефона си.
Всичко наред ли е, Люк?
За втори път ми задаваш този въпрос.
И все още е глупав.
Не, нищо не е наред. Искам да е, но не е. Благодаря ти.
Къде ходи вчера? - На работа.
Не, не си ходил на работа вчера. Нито оня ден.
А когато идеш, все едно, че те няма.
Така ли? - Всички се притесняват.
И аз включително.
Не беше и вкъщи.
Следиш ли ме?
Не. Чаках те пред вратата. Чаках много време.
Карел знае ли, че ме следиш?
Не трябва ли да си със съпругите на директорите и да работите
за благотворителност? Да пращате дарения за Африка или нещо такова?
Не смяташ да направиш нещо глупаво, нали?
Какво разбираш под нещо глупаво?
Да се присъединя към жена си и детето си? Да.
Няма и една секунда от деня, в която да не го обмислям.
Заспивам наранен. Будя се наранен.
Някои ме избягват, защото мислят,
че мъката е заразна.
Или защото мислят, че е време да спра, животът продължава.
Времето лекува, а? А аз имам за какво още да живея.
Така е, нали?
Когато ги попитам за какво да живея,
те ме гледат така, сякаш казват "Не трябва да питаш това.
Ние се опитваме да бъдем любезни" Добре. Благодаря.
Но това не помага, Луиз.
Може, ако дядо ти на 91 мирно си е отишъл в съня си.
Но не и ако убиецът на жена ти е на свобода
само защото някакъв клоун...
е забравил да подпише листа.
Тогава това не помага.
Не очаквам да разбереш какво говоря. Никой не може да разбера.
Аз съм в шибания център на събитието и пак не разбирам.
Така че, накратко, нищо не е наред.
Съжалявам.
Съжалявам, Луиз. Съжалявам.
Числата, представени на годишната среща са положителни.
ОСВОБОДЕНИЯТ СЕ СМЕЕ
34 СЛУЧАЯ ПОВЛИЯНИ ОТ ПРОЦЕДУРНА ГРЕШКА
10 ПРЕСТЪПНИКА БОДРО НАПУСКАТ ЗАТВОРА
РЕМОНТ НА КОЛИ
Чуждестранни гости обикалят
около Уестмитърското абатство
и спират до гроба на известен адвокат.
И гидът казва: 'Вижте. Тук почива страхотен адвокат и честен човек.'
Един от гостите пита: 'Във вашата страна
двама човека в един гроб ли погребват?'
Благодаря.
Господа... имаме проблем.
Да.
По дяволите.
Трябва да се консултирам с Главния прокурор,
но предполагам, че той няма да иска да се вдига шум.
Може би, казвам, може би, ще мине за непредумишлено убийство.
Няма начин. Убийство.
И съд със съдебни заседатели. Защото аз искам да вдигнем шум.
Приключих с Де Грут, сега е ред на системата.
Разбрахме, че извършителят не се е съпротивлявал при ареста.
Той е идентифициран като Люк Сегерс.
Съпругата му беше убита от жертвата миналия месец, помниш ли, Стеф?
По време на един обир на магазин.
Дъщеря му също трагично загина по същото време.
А Кени Де Грут беше пуснат на свобода заради процедурна грешка.
Досега никой не коментира. Нито
от офиса на Главния прокурор
нито от кабинета на министъра на правосъдието.
Някой има ли предложение какво да кажа на пресата?
Колкото може по-неутрално.
Ясно. И казват, че има разделение на властите?
И имам пълно доверие в съдебната ни система?
Жената и детето на човека са убити от отрепката, която ти си пуснал.
Подобни забележки са напълно ненужни, министър.
Дори и при затворени врати. Трябва и сам да го знаете.
Става въпрос за човек, който е убил друг човек.
И само това има значение. Останалото са политика и глупости.
Не съм избиран. Не съм говорил глупости никога.
Със сигурност не и за правовата ни
държава, единствения вид, в който бих живял.
И ако правовата ни държава не е перфектна, министър,
това значи, че демокрацията не е перфектна.
Но от системите, които сме пробвали, тази е най-малко лошата.
Така че или това, или отваряме вратите на варварите.
Люк Сегерс ще бъде съден, за каквото е извършил, защото така трябва.
Честно, Жак. Събуди се и пийни едно кафе.
Вярваш ли да намерим съдебни заседатели, които да го осъдят?
Виждал ли си вестниците и форумите? А това е само началото.
Не, не съм длъжен да ги чета. Не е част от служебните ми задължения.
Освен това, преживявали сме и по-лошо, нали?
300,000 демонстриращи, помниш ли? Белият март.
Гласът на народа. Революцията на хората.
Къде са те сега? Тази политическа партия се провали
и сега са останали не повече от 300.
Хората естествено са винаги недоволни.
Заради парите за Кралското семейство.
Защото балканските страни гласуват едни за други на Евровизията.
Заради абсурдните цени на съвременното изкуство, за бога!
Само за да са ядосани. Няма значение за какво.
Но добре, остави ги да се ядосват.
Кучетата лаят, керванът си върви. Защото керванът няма избор.
Добро утро, дами и господа.
Министърът ще направи кратко изявление,
но не се разрешава задаването на въпроси.
Повтарям, министърът ще направи изявление,
но няма да има въпроси.
Добро утро.
Като човешко същество и като баща, съжалявам за вчерашните събития.
Но трябва да изясним едно нещо, никой в тази страна не е над закона.
Спазването на закона е това, което дели реда от хаоса.
Хаосът не е възможност. Затова имаме разделение на властите.
И аз съм убеден, че нашата правосъдна система
ще се справи правилно с този случай.
Благодаря ви. - Не, не, не. Без въпроси.
Много съжалявам за вчерашните събития...
Клиентът ми има постоянно местожителство.
Няма опасност да го извърши отново или да се укрие.
Г-н Сегерс изрази желание да се яви пред жури от съдебни заседатели.
Той моли съда да бъде пуснат под гаранция и да се готви за процеса.
Предвид аргументите и огромният шум около този случай,
заподозреният ще остане в ареста.
Добре. Благодаря.
Слушай, Уолтър.
Зависи от нас дали ще блеснем като диамант в купчина тор, нали?
Разчитам на теб. Искам нула,
повтарям нула грешки, небрежност и отпуснат край,
които да ни злепоставят. Ясно?
Няма да позволим правова държава да изглежда смешно.
Правова държава не може да си позволи това, и ние също.
Ти си разследващият следовател. Разбираш ли?
Да, сър. - Добре.
Чух, че си подал документи да ставаш съдия.
Да. - Не може все да работиш като
разследващ следовател, нали?
Ще се постарая бързо да ви представя резултати от разследването.
Супер, очаквам ги. И предай поздрави от мен
на прекрасната си съпруга. - Да.
Всичко е много просто, всъщност.
Оръжието на местопрестъплението има отпечатъци от извършителя.
Мотивът е ясен.
Разпитът на близките показват, че го е планирал от известно време.
Предумишлено. Очертава се бързо дело.
Какво ще правят те?
Какво имаш предвид?
Не четеш ли вестници? Този мъж е герой.
Да.
И ти ли смяташ така?
Не. Не. Но мога да ги разбера.
Първо, Де Грут не е трябвало да бъде освобождаван.
Виж, Алън. Не е имало избор.
Ако Сегерс се измъкне, можем да забравим закона,
и да се върнем в Далечния запад.
Никога не съм бил на страната на каубоите. Винаги за индианците.
Да. Но индианците са загубили.
Не мога да ти пожелая късмет, знаеш.
Но ти желая силен дух.
Това, което ме интересува и питам г-н Де Кок, адвокатът,
е, че всеки, чието дете е убито, казва, че иска да убие виновника.
Но този мъж го е направил. Какво различава г-н Сегерс от тях?
Другите са наказани от закона, малко или много.
Г-н Сегерс е подведен от нашата правосъдна система.
Затова можем да кажем, че сме благодарни на г-н Сегерс,
че ни показа слабостите в законите ни?
Мога да ви уверя, че
г-н Сегерс с радост би оставил друг да накаже виновника.
Да ви е сладко.
Г-н Сегерс, ако има нещо... Ако мога да направя нещо за вас...
Благодаря.
РЕМОНТ НА КОЛИ
ГАРАЖЪТ НА КЕНИ ДЕ ГРУТ ИЗГОРЯ ДО ОСНОВИ
Какво ще стане, ако това продължи?
Доколкото знам, жертвата е работила само в един гараж.
Не смятам, че още десет дупки ще запалят.
Какво да правим? С пожара?
Какво? Следваме процедурите. Полицията да си върши работата.
Или този изгорял гараж също е по вина на съдебната система?
Не. Приоритетът ни е ясен, Уолтър.
И той е Люк Сегерс.
Един човек е бил убит и ние знаем кой го е извършил.
Най-скучната игра от случая с Клуедо. Просто е.
Ще искаме 30 г, не доживотна. Поради смекчаващи вината обстоятелства.…
А Люк Сегерс трябва да коленичи и да ни благодари.
Ясно.
Люк Сегерс заложи бомба на системата ни.
И ние трябва да я обезвредим.
Два варианта. Първият е безопасен, защото съдът ще ни следва.
Ще пледирам провокация. Тогава максимумът е 5 години.
Минус смекчаващи вината обстоятелства Минус времето в ареста.
И минус бонуса на краля за Коледа.
Ще си вътре по-малко от две години.
Защо мислиш, че заседателите ще се съгласят?
Защото всички печелят. Не могат да си позволят да те оправдаят, разбира се.
Това би било позор и ще застраши спазването на законите.
От друга страна, те не желаят
да се противопоставят на общественото мнение.
Провокацията е елегантен начин да те обявят за виновен
без да те наказват тежко. Всеки печели.
Ами ако не искам всички да спечелят? Ако искам те да загубят?
Това е вариант две. 71 член. Неустоим импулс. Рисковано е.
Защо?
Пледира се предимно в престъпления от страст.
Свестен, работлив съпруг
открива, че жена му му изневерява със съседа.
Тя му казва със самодоволна усмивка, че го напуска
и взема децата, спестяванията и плазмения телевизор.
Не задължително в този ред.
Червена мъгла пада пред очите на мъжа, той взема нож
и пробожда тялото на прелюбодейката 37 пъти. Член 71.
Такъв случай един умен адвокат
ще спечели за нула време. Но...
неустоимият импулс е моментен. Проблясък изведнъж.
И ще е трудно да го съчетаем с преднамереност. С планиране.
Трудно или невъзможно?
Люк, предполагам, че заседателите ще искат да ти помогнат.
Но ще трябва да им дадеш начин да успеят.
А провокацията е добър начин.
Това не ми е достатъчно. Да не загубя...
не е достатъчно. Искам да спечеля.
Да спечеля.
Люк. Като твой адвокат трябва да ти кажа,
че ще се сблъскаш със сериозна опозиция в съда.
Член 71 е сериозна стъпка, дори с добре настроено жури.
Ако те обявят за виновен, рискуваш живота си.
Готов ли си да поемеш този риск?
Да, ще поема риска.
10 МЕСЕЦА ПО-КЪСНО.
Журито беше избрано в края на миналата седмица.
Делото на Люк Сегерс започва утре.
Правилно ли е да го обявим за исторически процес?
Трябва да се внимава думата история.
Но мисля, че процесът е исторически в правната история на Белгия.
Съдебната система е под значително напрежение отново, а?
Не е ли винаги това проблемът, да си говорим честно?
Съдебната система понякога греши и процедурни грешки се правят
и последствията подкопават доверието в системата.
Но ще има съдебен процес. И тук доказателствата са ясни.
Зависи от журито да раздаде правосъдие.
Имаме резултат от нашето проучване.
Какво казва белгийското общество?
71% мислят, че Сегерс трябва да бъде оправдан.
А 24% казват, че е виновен. И... Какво мислите вие?
Ако много хора крещят нещо, това не означава, че те са прави.
Фантастично. Ще се върнем след почивката.
А след почивката ще чуем най-стария...
Въведете обвиняемия.
ДЕН 1
Г-жо Де Меутер, вашата къща е точно срещу гаража на Кени Де Грут?
Да, сър. Когато погледна от прозореца мога да видя всичко там.
Не че го правя често... Имам си и друга работа.
Забелязвали ли сте обвиняемия, Люк Сегерс, около гаража?
Да. Когато ходя до магазина, винаги ходя в оня на ъгъла,
защото там има пресни зеленчуци, минавах покрай този господин.
Той седеше в колата си. Само седеше. Гледаше.
Колко пъти сте го виждали там?
Три или четири пъти.
Забелязах го, защото, колата му е хубава.
Надявах се да стои в колата, иначе...
В този квартал...
Кога за последно го видяхте, г-жо Де Меутер?
Ами в деня... на убийството.
Чух много силни изстрели и отидох до прозореца
и го видях, г-н Сегерс, да излиза и да сяда на тротоара.
Помислих си: 'Защо, за бога, сяда на тротоара?'
Г-жо Де Меутер, колко добре познавахте Кени Де Грут?
Не много добре. Не общуваше със съседите.
Но сте говорили с него? - Всъщност, не...
Честно казано... страхувах се от него. И не само аз.
А целият квартал. - Как така?
Как да ви обясня?
Имаше репутация.
Каква репутация?
Г-н Де Кок, разреших ви да разпитате
свидетеля в началото на делото.
Искам да ви напомня, че мога да ви отнема тази привилегия.
Имате ли по-конкретни въпроси?
Нямам повече въпроси. Благодаря.
Г-це Теугелс? - Да.
Г-жо Де Меутер, карали ли сте се някога с г-н Де Грот?
Хм... не.
Заплашвал ли ви е физически? - Не.
Заплашвал ли ви е устно? - Не.
Крещял ли е? Обиждал? Гледал ли ви е злобно?
Не. - Мога да ви посъветвам, мадам,
да не съдите хората само по клюки и слухове.
Достатъчно, г-це Теугелс.
Значи няма никакво съмнение?
Не. Обвиняемият призна, а доказателствата го потвърждават.
Ясно, благодаря. Нямам повече въпроси, Ваша Чест.
Г-н Де Кок? Предполагам, че защитата има въпроси?
Благодаря.
Вие сте от първите, които са дошли веднага след убийството
в гаража на Де Грут, нали? - Да.
Къде беше обвиняемият, г-н Сегерс, по това време?
Той беше в полицейския ван,
с белезници и пазен от двама полицаи.
Тогава вие какво направихте?
Отидох при него. Познаваме се. Срещали сме се и преди.
Ще ни разкажете ли при какви обстоятелства
се срещнахте с г-н Сегерс за първи път?
Запознах се с г-н Сегерс по време на разследване на убийството на жена му.
Г-н Веркатерен, изборът ви на думи е много тенденциозен.
Трябва да ви помоля да ползвате термините
ползвани по онова време, а именно
тежка телесна повреда, без намерение за убийство, но довела до смърт.
Извинявам се. Грешката е моя.
В началото беше разследване на убийство. Оттук и объркването ми.
Благодаря ви, Ваша Чест, за... поправката.
Значи вие познавахте обвиняемия.
Как бихте описали мъжа, който видяхте в гаража на Кени Де Грут онзи ден?
Изглеждаше отнесен. Сякаш имаше мъгла пред очите му.
Сякаш не беше там. Но не като заради алкохол или наркотици.
А когато ме видя, тогава сякаш...
се събуди. - Г-н Де Кок, моля ви.
Г-н Веркатерен не е психиатър и следователно не е компетентен.
Но аз прекарах повече време с г-н Сегерс от психиатъра ви.
Г-н Веркатерен, моля да се придържате към отговори на въпросите.
Опитвам се, но непрекъснато съм прекъсван.
Благодаря. Нямам повече въпроси.
Делото привлече вниманието на обществото
и се следи отблизо в пресата, и в политическия свят.
Обратно към теб. - Благодаря.
Ти, разбира се, ще продължиш да следиш процеса за нас.
Процесът на добрия убиец.
Добрият убиец? Те не познават ли Библията?
Тук в студиото с нас е експертът по право Фароек Озгунес.
Фароек, мисля, че спокойно можем да кажем, че каквато и да е присъдата,
този процес ще остави дълбоки следи.
Със сигурност, защото, всъщност, паралелен
процес тече в същото време.
Процес зад завесата на съдебната система.
Тя оставаше недосегаема от известно време.
Но сега е под натиска на общественото мнение.
Юридическата гилдия и съдебната система
ще трябва сериозно да се замислят.
Благодаря. Очакваме реакция от министъра на правосъ...
Разбира се. Очакваше се. Копелета.
Засега той отказва да коментира.
Само един експерт не е достатъчен, нали?
Нормално е да е един, но в този случай експертът е
средство да си осигурим съчувствието
на заседателите и те рационално да избегнат
присъдата виновен.
Ако предположим, че искат да те оправдаят това им дава възможност.
Нещо друго мога ли да направя? - Не съвсем. Само утре бъди там.
Добре.
ДЕН 2
Благодаря.
Станете.
Добро утро на всички. Може да доведете обвиняемия.
И така, професоре, със здрав разум ли е обвиняемият?
Със сигурност. Означава, че той напълно е осъзнавал
всичко, което прави? - Правилно.
Благодаря. Нямам повече въпроси, Ваша Чест.
Г-н Де Кок, предполагам, че вие имате въпроси.
Така е, Ваша Чест.
Професор Де Батс, вие описахте г-н Сегерс, цитирам,
интелигентен, нормален мъж, който е преживял емоционална травма.
Емоционална травма звучи доста сериозно.
Има много форми на такава емоционална травма.
В случая на г-н Сегерс това е форма на
тежка мъка с травматични свойства.
Шокът от насилието, с което се е сблъскал
и невъзможността да забрави тези събития.
Няма да подценявам тези факти,
но според наблюденията ми е ясно,
че г-н Сегерс, който е над средното
интелектуално ниво, е със здрав разум.
С други думи, отговорен за действията си.
Отговорен на 100%?
Психологията не е математика. Не е точна наука.
Нямаме гаранции. - Значи не на 100%?
Г-н Де Кок, професор Де Батс вече отговори на въпроса ви.
Ако нямате други въпроси...
Професор Де Батс, или да ви наричам почетен професор?
Защото вече сте пенсионер, или греша?
Не разбирам... - От колко време сте такъв?
Пенсионирането на професор е по-различно
от това на хора с други професии.
Нямам повече въпроси, Ваша Чест.
Има безброй случаи в медицинската литература
за войници в ситуации на изтощение или жестока битка
но също и на обикновени хора, страдащи от
психологическа травма, склонни към брутално насилие,
които не знаят какво са правили в определен период от време.
Когато тялото страда от физическа болка,
изключва отчасти или напълно.
Изпадането в безсъзнание е пример за това.
Така прави и мозъка. Психичното страдание изключва системата.
Такъв човек изглежда, че функционира нормално,
но той само частично осъзнава или изобщо не осъзнава действията си.
И вие като професионалист, като работещ специалист,
мислите ли, че г-н Сегерс представлява заплаха за обществото?
Не, травмата му е премахната.
Мъката, приемането на случилото се е дълъг, труден
и вероятно безкраен процес,
но той не е опасен за обществото.
Запознат ли сте с член 71 на белгийския закон?
Отнася се до неустоим импулс. И по-ясно:
Според вас, може ли да се приложи към случая на г-н Сегерс?
По мое мнение... Да.
Благодаря ви. Нямам повече въпроси, Ваша Чест.
Подозирам, че отсрещната страна ще има въпроси.
Г-це Теугелс? - Не, благодаря, Ваша Чест.
Г-н Главен Прокурор? - Да, благодаря, Ваша Чест.
Аз ви... слушах много внимателно, г-н Де Уиърс,
и намирам теорията ви за интересна.
Искам да почета още за нея.
Ще ми препоръчате ли нещо, което потвърждава теорията ви?
Нещо от някои други професори, които я подкрепят?
Психологията е област, която постоянно се променя
и невинаги сме единодушни, разбира се, но...
Питах дали има такива, г-н Де Уиърс. Да или не е достатъчно.
Не, но това е особена... - Благодаря. Нямам други въпроси.
Сега ще се разпуснем за обяд и ще продължим в 2 часа.
Може да изведете обвиняемия. - Всички да станат.
Това е Валтер P5, 9 мм. Немско оръжие.
Трябва ви разрешително за него.
Холандските полицаи го ползват от 1979 до 2013.
Много е популярен сред източноевропейските престъпници.
Защото е много точен
и въпреки големия си калибър е малък и лесен за носене.
Г-н Лакаерт, още един въпрос.
Казахте, че е лесен за употреба. Какво значи това?
Казах, че лесно се носи.
Ясно. Но аз съм пълен лаик, ще ми обясните ли какво значи това?
Например, няма голям откат.
Полуавтоматично оръжие е и не трябва да се презарежда след всеки изстрел.
Може да стреляте до изпразване на целия пълнител.
Такъв е и този случай. Няма останали патрони.
Да. Пълнителят съдържа осем патрона и осемте са били изстреляни.
Според вас, като експерт, насочени ли са били изстрелите?
Какво имате предвид?
Имам предвид, че дупки от куршуми има
навсякъде. В стената, в огледалото.
Затова ви питам. Насочени изстрели ли са били?
Насочени или не, няма значение, ако са отблизо.
Повтарям, насочени ли са били изстрелите?
Всички са били насочени, макар някои да са насочени лошо.
Нямам повече въпроси, Ваша Чест.
Г-н Де Грут е улучен от няколко куршума за няколко секунди.
Един в бузата. Един в дясното рамо.
Два в стомаха. От тях се е получил силен вътрешен кръвоизлив.
А куршумът, който е предизвикал смъртта за минути
е куршумът, който е влязъл точно под сърцето,
скъсал е аортата и е излязъл през гърба.
От какво разстояние е стреляно по жертвата?
Разстоянието варира
от два метра при първия куршум
и 40 см при последния. Благодаря, г-н Тайпенс. Г-це Теугелс?
Ваша Чест, може ли разпоредителят да донесе въпросното оръжие?
Благодаря. Казахте 40 см, а?
Това е приблизително толкова.
Г-це Теугелс, не сме в Америка. Въздържайте се, моля.
Както обикновено, психиатрите не са на едно мнение.
Ако това беше футболен мач, бих казал, че всичко свърши...
Не е лошо. Утре почва допълнителното време.
Какво мислиш?
Лекарят и снимките имаха голям ефект.
Честно казано и аз се разстроих, макар да ги бях виждал преди.
А сега новините от чужбина...
ДЕН 3
Г-н Пайп, от колко време познавате обвиняемия?
Повече от 20 години.
Като студент работи през ваканцията в компанията ми,
привлече вниманието ми още тогава.
В какъв смисъл ви привлече вниманието?
В най-положителен смисъл. Много... работлив.
Също и амбициозен.
Но без тази злоба, която върви с амбицията. И...
много популярен във фирмата.
И дойде да работи за вас, когато завърши?
Да. Да. Той щеше да заеме мястото ми.
Поне... Щяхме да излизаме
на обяд и да му го кажа.
Ами... да го попитам.
Но съпругата и детето му бяха убити предишния ден...
Г-н Де Кок, моля.
Моля продължете, г-н. Пайп.
След известно време Люк се върна в офиса.
Когато започна, той беше... Как да кажа? Тъжен.
Макар че тази дума е слаба, за да опише чувствата му тогава.
Но от момента, в който... - Заподозреният.
Да. Трябваше да бъде освободен...
Нещо се пречупи тогава в Люк.
Не беше същият човек вече. Напълно го загубихме.
Какво стана тогава?
Нещо, от което... От което много се срамувам.
Но компанията не може да чака.
Трябва да продължиш, имаш отговорности.
Хората, които работят за теб, семействата им.
И затова аз... Аз посочих друг.
Съжалявам, Люк.
Не бива да се обвинявате, г-н. Пайп.
Благодаря. Нямам повече въпроси.
Свидетелят може да слезе. Съдът ще заседава отново утре в 9 часа.
Беше много емоционален ден в съда. Обратно при теб, Стеф.
Благодаря, Елке. Ще останеш там до края на процеса.
А като наш експерт по съдебни въпроси в студиото ни е Фароек Озгунес.
А кога ще дойде редът на съдебните заседатели?
На теория утре вечер след заключителните пледоарии.
Те ще излязат заедно, за да решат.
Докато вземат решение? - Да.
А после? - После казват присъдата
и загубилият ще оспорва
решението на съдебните заседатели. Както обикновено.
ДЕН 4
В този съд, но всъщност и извън него,
беше постоянно повтаряно през изминалата седмица,
че Кени Де Грут трябваше да е зад решетките.
И тогава това ужасно престъпление нямаше да се случи.
Беше придадена изключителна важност на една глупава процедурна грешка.
И адвокатът, който я е използвал, който съм аз,
носи огромна отговорност.
Ще кажа така: Един адвокат може само да посочи процедурна грешка
ако процедурната грешка наистина съществува.
И обърнете внимание на думата грешка в процедурна грешка.
Адвокатът е като футболен съдия, който е длъжен да спазва правилата.
Разликата между футболен съдия и адвокат е
че съдията често интерпретира или импровизира,
докато адвокатът винаги спазва закона.
А, дами и господа, законът не е просто къс хартия,
който е отворен за интерпретации и импровизации.
Различно тълкуване и импровизации водят до небрежност.
До манипулация. До произвол.
А законът, който е въведен, за който са се борили,
е да защитава демократичните граждани от недобросъвестни сили,
които са резултат от манипулация и произвол.
Това е разликата, точката, където демокрацията става диктатура.
И ето защо има правила, процедури
и закони, които трябва да се спазват.
И не само когато е удобно, а винаги.
Бяха потъпкани правата на Кени Де Грут.
И не защото съседите му не го харесват,
а защото правата му не са били като моите, като вашите, като на всички.
Защото законът гарантира равенство. Трябва да го гарантира и защитава.
А защитата на такова равенство
е по-важна от въпроса за вината.
Без значение колко абсурдно и нечестно да изглежда това.
И ако това ви притеснява, ако това ви натъжава,
тогава зависи от политиците и от съдебната система да ви уверят,
че това няма да се случи отново като се изготвят ясни и точни закони
и много внимателно те да се прилагат.
Жертвата почти не беше представена в този процес.
Защото, освен всичко друго, Кени де Грут е бил
преди всичко, самотен човек.
Има един негов далечен братовчед,
който можеше да дойде тук да го представя.
Обаче той не поиска.
Нямали контакт от години.
Уверявах го, че последното няма значение. Е?
Исках той да бъде тук. Не защото се чувствам отговорна.
А защото подозирах, страхувах се, че както обикновено,
жертвата ще бъде обект на процеса
и исках да изясняваме нещата, когато е необходимо.
Дами и господа съдебни заседатели, ето някои снимки
на Кени Де Грут като малък. Няма много.
А и няма нито една, където да изглежда щастлив и безгрижен.
Кени де Грут е син на заможни, работливи търговци на диаманти
от Антверпен.
Искали перфектния син. И имали Кени. Кени бил перфектен.
Но още когато подмокрял гащите си на тригодишна възраст
и бил диагностициран с хронично невъздържание,
светът им се разпаднал, те не били искали това.
Не били молели за това, нямали време за това.
Не можеш да се хвалиш с това пред съседи и приятели.
А какво ще кажат хората?
Така... Кени бил грижливо скрит
в дом за трудни деца.
Може да се уреди в замяна на значителни финансови дарения.
Научил се да контролира своята невъздържаност, колкото може,
защото наистина искал родителите му да се гордеят с него.
В началото родителите ходили да го виждат от време на време,
но само за по половин час, те били много, много заети.
Когато бил на шест му разрешили да се прибира вкъщи за уикендите.
Пътували до тях с минибус 90 минути.
Първо оставяли децата, които са по-наблизо.
Стигнали до спирката, откъдето родителите му да го вземат.
Първият път чакал час и половина.
Съвсем сам.
Станало тъмно и местна полицейска кола го забелязала.
Само защото намерили адреса в чантата му успели да го заведат.
Следващия път бусът изчакал 10 минути и го качили обратно вътре.
След няколко месеца...
Кени изобщо не пътувал през уикендите.
Представяте ли си как се е почувствало едно 6-годишно дете?
Кени останал в дома, докато навършил 18,
и после се отзовал на улицата.
Където оцелял като използвал инстинктите и суровите номера,
които научил в дома за деца.
И затова ви казвам.
Ако системата е сгрешила някъде, то е било много преди фаталния ден,
когато пътищата на г-жа Сегерс и Кени Де Грут се пресичат.
Заслужавал ли е Кени Де Грут да бъде застрелян и убит като бясно куче?
Сигурна съм, че не е.
Затова, дами и господа съдебни заседатели, ви моля
да решите, че Люк Сегерс е виновен като убиец в този случай.
Благодаря.
Сега г-н Главен Прокурор може да представи заключителната пледоария.
Благодаря, Ваша Чест.
Дами и господа съдебни заседатели.
Фактите са единственото, което важи в съда.
Всичко, което не е факт, е лъжа.
Затова нека ви кажа фактите. Истината.
Без значение колко неприятно може да звучи.
Факт: Има само един обвиняем и това е Люк Сегерс.
Факт: Не само доказателствата са неоспорими,
той дори е направил самопризнание.
Друг факт: Той признава, че е следил жертвата с дни,
изчаквайки удобния момент за удара.
И когато г-н Сегерс е решил, в пълно владеене на способностите си,
когато е замислил убийството, той си купува нелегално оръжие.
Той следва направения план, осъзнавайки напълно какво прави
и последствията от това.
Точно това законът нарича предумишлено престъпление.
И ако съберем тези факти заедно
и довършим пъзела, каквото представлява понякога истината,
тогава има само едно решение.
Една истина. Само един сигурен факт.
Люк Сегерс, въоръжен с незаконно оръжие,
хладнокръвно е екзекутирал невъоръжения Кени Де Грут.
Самото убийство е било подробно планирано и после извършено.
Само два типа убийства се извършват по този модел.
На наемните убийци и убийствата за отмъщение.
Г-н Сегерс не работи за никого.
Съответно е убил за отмъщение.
Има стотици хора в затвора, които са действали, за да отмъстят,
и уверявам ви, всички те са имали причина.
Няма защо да се отнасяме с г-н Сегерс различно.
Защитата, разбира се, ще ви каже, че има. Ще ви напомнят за член 71,
заради който доведоха експерт от Холандия,
който представи недоказани теории. Повтарям теории, а не факти.
Никой не отрича, че г-н Сегерс е преживял нещо ужасно.
Никой не отрича болката, която ще изпитва до края на живота си.
Случилото се е ужасно. Но не е уникално.
В процеси като този, има пенсионери, които се изправят лице в лице
с крадци, които са задигнали цялата им пенсия.
В процеси като този има майки и бащи, които се изправят срещу
пияни шофьори, които са убили детето им.
Като знаят, че и преди същите са хващани да карат пияни.
В процеси като този майки и бащи трябва да изслушат подробно,
какво изнасилвачите са правили с дъщеря им.
Това са трагични случаи, всеки за себе си,
а тези хора са разкъсвани
от мъка, безпомощност и, да, желание за отмъщение.
Все етапи от трудния процес на приемане на случилото се
с помощта на семейството, приятели и социални работници.
Но г-н Сегерс не приел предложената му помощ.
Не. Вместо това той решил да причини болка на друг.
Но, дами и господа, отмъщението не е решение.
Никога.
А мъката не може и не трябва да бъде извинение за отмъщение.
Никога.
Люк Сегерс решил, че той, за разлика от другите хора в обществото ни,
има право да издаде смъртна присъда.
Решил да отнеме живота на друг човек, да го застреля, да го убие.
Което не прави Люк Сегерс светец, жертва, или символ.
Това прави Люк Сегерс убиец.
А сега вие, дами и господа, трябва да решите
дали ще позволите на един убиец да си тръгне ненаказан или не.
Офисът на прокуратурата е наясно с чистото му криминално досие
и ще вземе предвид смекчаващите вината му обстоятелства.
Но първо вие трябва да решите дали той е виновен или не.
А единственият начин да го направите е да погледнете фактите.
Благодаря, че ме изслушахте.
Независимо от резултата, кажи ми, заслужаваше ли си?
Искам да кажа, сега, когато знаеш...
Би ли го направил отново?
О, да.
Вярно е, че компютъризирането, започнато от предшественика ми,
малко се е забавило, но сега нещата се нормализираха.
Главният прокурор е свършил, сега са разпуснати за обяд.
Тревожи ли ви каква ще е присъдата
и как ще се отрази на министерството на правосъдието?
Тревожи ли? Защо да ме тревожи?
Има ли нужда да ви напомням, че има разделение на властите в тази страна.
Аз като министър не трябва да коментирам присъдата.
Отделът ви е предмет на силна критика.
Отделът ни даде всичко възможно, за да направи правосъдието модерна...
Няма доказателство за това.
През 2000 обещахте още три затвора до 2010. Разбирам, че...
Да, да, вярно е. Но има много процедури преди това.
А хората, които искат повече затвори
са щастливи, ако се построят навсякъде, но не и
до тях, в града им, и дори не в областта им.
Какво мога аз да направя? Сам ли да ходя да ги копая? И къде?
Министърът има предвид, че ние се надяваме
всички административни условия да бъдат изпълнени до края на годината.
Сега, ако ни извините...
Благодаря, господа. - Ясно.
Факт е, че никой не се е запитал
как така ще са препълнени затворите, ако съдебната система не работи,
което е много интересно противоречие.
Така е защото една трета от хората там са в ареста и чакат процеса си.
За щастие. Така ще ги държим за малко далеч от улицата,
защото никога няма да ги осъдим.
Без значение каква ще е присъдата, дами и господа съдебни заседатели,
в този случай няма да има победители, а само губещи.
Кени Де Грут е мъртъв. Застрелян от Люк Сегерс.
Ела и Ана Сегерс,
съпругата и седемгодишната дъщеря на Люк са също мъртви.
Убити по време на безсмисленото,
брутално престъпление на Кени Де Грут.
Г-ца Теугелс говори прочувствено за Кени Де Грут
и тъжната му история развълнува и мен.
Истина е, че г-н Де Грут е заслужавал по-добър живот.
Стореното от родителите му е срамно и позорно.
Само се надявам да осъзнават, че носят моралната отговорност.
Но... всички решения, които вземаме
са изключително само наши решения.
'Просто кажи не' е подходящ лозунг за протест срещу наркотиците.
Наркотиците не влизат сами в носа ти като полените във въздуха.
Кола не се движи със 180 км/ч сама.
Шофьорът й я кара така.
Кени Де Грут не е единственият, отгледан в дом за деца.
През годините стотици, ако не хиляди, деца са живели там
и са отглеждани възможно най-добре, според обстоятелствата.
Повечето не са живели там по свое желание.
Повечето не са имали детството, което всяко дете заслужава.
Но всички ли са станали крадци? Или убийци?
Не мисля.
На този човек не му е останало нищо.
А до скоро Люк е имал всичко, което е искал.
Красива съпруга, фантастична дъщеря.
Кариера, бъдеще. Имал приятели и колеги, които го обичали.
Бил е "цимент на обществото", както се казва.
Но, бъдещето му... му е отнето.
Не от природно бедствие, от катастрофа или болест,
или дори не нещо, което наричаме съдба.
Трудно се преживява, ужасно е и е нечестно,
но срещу това не можеш да направиш нищо.
Събираш парчетата, опитваш да ги залепиш и продължаваш.
Защото такъв е животът. И близките ти казват, че животът продължава.
Понякога наистина продължава. А понякога не.
Но... опитайте се да си представите,
че тази съдба има лице. Име.
Че има виновен за смъртта на жена ти. За смъртта на детето ти.
Че някой е отговорен, че всичко скъпо, ти е било отнето.
Че всичките ти мечти, планове и надежди са изтрити,
а са ти оставили само болка, гняв и мъка.
И имаш само последната ти останала сламка,
и тя е мисълта, че живеем в правова държава.
В организирано общество, което се бори с неправдата и наказва виновните
Това не връща мъртвите, разбира се.
Не поправя сторената вреда.
Но е абсолютно необходимо, за да може хората да се примирят.
А ако това не се случи...
Ако, заради техническа или така наречената процедурна грешка,
не се борим с неправдите, а виновните не се наказват,
какво да мислим за закона и съда?
Люк Сегерс е разочарован от съдебната система.
Договорът, който той като всеки от нас, има с държавата
бил едностранно прекратен.
Ние поверяваме организирането на обществото на държавата.
Плащаме данъци за това. Значителни при това.
И приемаме, че държавата защитава гражданите си.
И ако нещо се обърка, въпреки всичко,
ние вярваме, че държавата ще се намеси.
Да поправи нещо, ако е възможно. Да наказва, където е необходимо.
Това също е договор, поет от държавата.
Правната стабилност е един от крайъгълните камъни на обществото ни.
Едно неотменимо право. Право, което ни е гарантирано.
Махнете този крайъгълен камък и правовата държава ще се разклати.
И не, не е както твърдят колегите ми.
Не процедурите са тези, които пазят правовата държава.
Теорията на закона няма предимство пред всичко друго,
и особено, ако тази теория се използва
да изкара виновните от затвора. Това подкопава закона. Разяжда го.
В името на демокрацията, а в реалността се случва обратното.
Законът вече не означава справедливост.
А като резултат от това, гражданите губят
доверието си към държавата,
което, дами и господа, е бомба в системата.
Ако правовата система не беше станала такава пародия,
то престъпникът, който съсипа живота на Люк Сегерс
щеше да бъде арестуван и осъден и тогава
този процес изобщо нямаше да го има.
Люк Сегерс първият мъж ли е, чиято съпруга е убита?
Не.
Той първият човек ли е, който губи дете?
Не.
Но, доколкото зная, той е първият, на когото казват,
че заради една буква в закона, тези неща ще останат без последствия.
Представяте ли си? Можете ли да си го представите?
И в този момент нещо се пречупва в Люк Сегерс.
Чухте свидетелите. Той не е бил на себе си.
Сякаш имало мъгла пред очите му.
Професор Де Уиърс разказа как
шокът причинен от мъка може да доведе до насилие.
Действията на Люк Сегерс са водени
от споменатия в член 71 неустоим импулс.
И това е достатъчно
с чиста съвест да го обявите за невиновен.
Дами и господа съдебни заседатели.
Моля ви да помогнете на този мъж, който не е опасен за обществото,
напротив, който е претърпял ужасна несправедливост от обществото,
да стъпи отново на краката си и да му разрешите да има бъдеще.
Ще бъде различно от онова бъдеще, което жестоко му е било отнето.
И това е най-малкото, което обществото и вие, като негови представители,
може да направите за него.
Пожелавам ви кураж и мъдрост в предстоящата ви задача.
Благодаря, че ме изслушахте.
Г-н Сегерс, желаете ли да кажете нещо преди журито да заседава?
Аз съм обикновен човек, като вас.
И бях щастлив.
Не знам дали съм заслужавал това щастие. Мисля, че да.
Никога съзнателно не съм навредил на никого.
Винаги съм се опитвал да постъпвам правилно.
И винаги съм вярвал в структурите на обществото.
В нашата система... която се грижи за нас
и която, въпреки всичко, вярвам, че е най-добрата система.
Мисля, че трябва да пазим и защитаваме тази система,
също както тя трябва да пази и защитава нас.
И да не приемаме манипулациите, които се правят с нея от хора,
които са нарушили закона, а после се крият зад нея.
Г-н Де Кок говори за бъдещето ми.
Не знам какво е бъдещето ми.
Всичко, което сега виждам, е празнота,
която не знам дали някога ще успея да запълня.
Не съм избирал какво да ми се случи, нито да направя това, което направих.
Разбира се, не знам и какво бих направил, ако съм на ваше място.
Мисля... Не знам.
Мисля, че трябва да направите това, което смятате за правилно.
И аз ще го приема, разбира се.
Благодаря.
Дами и господа съдебни заседатели, сега имате трудната задача...
Сега трябва да изчакаме решението на журито.
Ако присъдата е невиновен,
значи са приели аргумента на адвоката за неустоим импулс.
И Люк Сегерс ще бъде освободен. Ако решат, че е виновен,
журито и съдията ще определят какво да е наказанието.
Завели са съдебните заседатели в хотел.
Няма да има решение тази вечер.
Добре, благодаря.
Това добре ли е или не?
Честно казано, не знам.
Журито е обсъдило със съдията мотивите си за решението.
Както знаете, това е задължително според европейското законодателство.
А Председателят на съда ще прочете присъдата.
Ще се вдигне завесата
на един от най-коментираните съдебни процеси,
а Люк Сегерс ще разбере...
Моля, обвиняемият да стане за четенето на присъдата.
По обвинението от
22 декември 2012 обвиняемият Люк Сегерс, инженер,
роден в Шилде на 11 януари 1968,
жител на...
По английските субтитри на Christine Le Piez.
Всяка година десетки белгийци са освобождавани без процес
заради процедурни грешки.
Между тях трафиканти, наркодилъри,
извършители на насилие и сексуални престъпления.
Проблемът с процедурната грешка е представен от комисията Франчмонт
в нейното предложение за нов закон в наказателното право.
Това предложение- от 2002- все още не е внесено за дебат в парламента.